टेनिसका चार खेलाडी ढाका प्रस्थान
आईटीएफ एसिया यू–१४ डेभलपमेन्ट च्याम्पियनसिपको दक्षिण पूर्वी एसिया क्षेत्रीय छनोट प्रतियोगितामा भाग लिन ४ खेलाडीसहित ५ सदस्यीय नेपाली लनटेनिस टोली शनिबार बंगलादेशको ढाका प्रस्थान गरेको छ ।
काठमाडौँ — आईटीएफ एसिया यू–१४ डेभलपमेन्ट च्याम्पियनसिपको दक्षिण पूर्वी एसिया क्षेत्रीय छनोट प्रतियोगितामा भाग लिन ४ खेलाडीसहित ५ सदस्यीय नेपाली लनटेनिस टोली शनिबार बंगलादेशको ढाका प्रस्थान गरेको छ ।जनवरी ९ देखि १९ सम्म हुने प्रतियोगितामा २–२ ब्वाइज/गर्ल्स खेलाडीले नेपालको चुनौती प्रस्तुत गर्ने छन् । ब्वाइजमा दर्शिल श्रेष्ठ र निशाद जोशी तथा गर्ल्समा शिभाली गुरुङ र स्वस्तिका विष्ट छन् ।प्रतियोगितामा १६ राष्ट्रको सहभागिता रहने नेपाल टेनिस संघका कार्यालय सचिव प्रवीण देवकोटाले जनाएका छन् । प्रत्येक राष्ट्रबाट २–२ ब्वाइज/गर्ल्स गरी ४ खेलाडी सहभागी हुन पाउने प्रावधान छ । टोलीलाई नेपाल टेनिस संघकी अध्यक्ष ज्योति राणाले सातदोबाटोस्थित टेनिस कम्प्लेक्समा आयोजित कार्यक्रममा बिदाइ गरिन् ।